section_heading: Kontekstno neovisne gramatike
paragraph_text: Kontekstno neovisni jezik može biti prepoznat u vremenu <math>O(n^3)</math> koristeći algoritme kao što je Earleyev algoritam. Drugim riječima, za svaki kontekstno neovisni jezik se može izgraditi stroj koji na ulazu prima neki niz znakova i određuje u <math>O(n^3)</math> vremenu pripada li niz jeziku, pri čemu je <math>n</math> duljina niza znakova. Nadalje, neki važni podskupovi kontekstno neovisnih jezika mogu biti prepoznati u linearnom vremenu koristeći neke druge algoritme.